Yol
<s>Yol () je tursko-švicarsko-francuski igrani film snimljen 1982. godine u režiji Yilmaza Güneya, poznat kao jedno od najuspješnijih i najhvaljenijih ostvarenja u historiji turske kinematografije, ali i dramatičnim i neobičnim okolnostima nastanka.</s>

<s>Po žanru je drama, a protagonisti su petorica osuđenika koja su privremeno otpuštena iz zatvora.</s><s>Radnja prikazuje kako odlaze kod svojih porodica u siromašne i zabačene krajeve Turske, te se suočavaju sa tamošnjim problemima kao što su drevni običaji poput ubijanja iz časti, endemskog kriminala, ali i sukoba između turskih vlasti i kurdske manjine.</s>

<s>Güney, poznat po svojim ljevičarskim uvjerenjima, je film započeo u vrijeme kada je izdržavao 19-godišnju zatvorsku kaznu zbog ubistva javnog tužioca.</s><s>Kao i u nekoliko prethodnih slučajeva, nije mogao neposredno režirati film, te je umjesto toga davao detaljne instrukcije svojim suradnicima.</s><s>Prvi od njih je bio Erden Kıral, sa čijim materijalom nije bio zadovoljan; umjesto toga je angažirao Şerifa Görena koji je uspio dovršiti film.</s><s>Godine 1981. je Güney uspio pobjeći iz zatvora te pronaći utočište u Švicarskoj, gdje je montirao konačnu verziju, premijerno prikazanu na Kanskom festivalu.</s><s>Ona je doživjela trijumf, te je podijelila Zlatnu palmu zajedno sa američkim filmom Missing.</s>

<s>Usprkos tih uspjeha, u samoj Turskoj, gdje je je 1980. vladao režim generala Evrena uspostavljen vojnim pučem, Yol je bio zabranjen, te je zabrana ostala na snazi sve do 1999. godine.</s>

<s>Izvori</s>

<s>Vanjske veze 
 
 
 Filmpot page for the film</s>

<s>Turski filmovi
Švicarski filmovi
Francuski filmovi
Dramski filmovi
Filmovi ceste</s>

